สวัสดีค่ะ อายุ 19 ปี มีอาการปวดเข่า เสียวในเข่า เวลานอนคว่ำหน้าแล้วพับขามีเสียงก็อกแก็กในเข่า สาเหตุน่าจะเกิดจากการขึ้นลงบรรได้ชั้นสูงๆหลายรอบ มีอาการหนักๆมา 2 วันแล้วค่ะ ก่อนหน้านี้มีอาการปวดเช่าเล็กน้อยจากการออกกำลังกายมา 2 สัปดาห์ก่อนหน้านี้ และเมื่อเดือนธันวาคมเคยได้รับการวินิจฉัยจากแพทย์ว่าเป็นเอ็นเข่าอักเสบทั้งสองข้าง อยากทราบว่าอาการอย่างนี้ถึงขั้นเอ็นเข่าฉีกขาดมั้ยคะ หรือเป็นเข่าเสื่อมหรือเปล่า ตอนนี้เป็นกังวลมากเลยค่ะ
สวัสดีค่ะ อาการปวดเสียวในข้อเข่า มีเสียงดังกรอกแกรกนั้นอาจจะเป็นอาการของข้อเข่าเสื่อมได้ แต่พบได้น้อยมากๆ ในคนอายุน้อย ยกเว้นว่าเคยผ่าตัดข้อเข่า หรือมีความผิดปกติของรูปเข่านำมาก่อน จากอาการที่กล่าวมา อาจจะเป็นข้ออักเสบจากการใช้งาน หรือกล้ามเนื้อหรือเส้นเอ็นรอบๆข้อเข่ามีการอักเสบหรือฉีกขาด ส่วนจะถึงขั้นฉีกขาดหรือไม่นั้น อาจจะต้องตรวจร่างกายบริเวณรอบข้อเข่าดูร่วมด้วย หรือทำเอ็กซเรย์คอมพิวเตอร์ให้ได้การวินิจฉัยที่แน่ชัดต่อไปเบื้องต้นควรพักการใช้งานข้อเข่า ไม่ขึ้นลงบันไดบ่อยๆ ไม่นั่งยองๆ พยายามนั่งกับเก้าอี้ หลีกเลี่ยงการออกกำลังแบบที่ลงแรงกระแทกที่ข้อเข่าไปก่อน รับประทานยาแก้ปวด ยาแก้อักเสบเมื่อมีอาการได้และควรกลับไปพบแพทย์หากพักร่วมกับรับประทานยาแล้วไม่ดีขึ้น ยังคงปวดมากจนรบกวนการใช้ชีวิตประจำวันเยอะ ลงน้ำหนักได้น้อย หรือได้ยินเสียงกรอบแกรบในข้อชัดเจน การมีอุบัติเหตุที่ข้อเข่าอาจทำให้เข่าเสื่อมก่อนวัยได้เช่นกันค่ะ